Rudziensk

Rudziensk (transkribeerituna Rudzensk) on alev Valgevenes Minski oblastis Puchavičy rajoonis, Rudzienski külanõukogu halduskeskus. Alevit läbib Minski ja Asipovičy vaheline raudtee (osa Liibavi–Romno raudteest). Alevist algab ka Praŭdzinski turbaväljadele viiv kitsarööpmeline raudtee. Rudziensk asub Minskist 41 kilomeetri kaugusel.

Alevis on kultuurimaja ja kolm raamatukogu. Haridust annavad keskkool, internaatkool ja muusikakool. Rudzienskis on keemiatööstus ja toiduainetetööstus.

 Ajalugu 

Alev tekkis XIX sajandil. Raudtee avamisel 1873. aastal rajati sinna raudteejaam. 1897. aastal asus piirkonnas neli Rudzienski-nimelist kohta, neist külas oli 167 elanikku, karjamõisas 67, mõisas 40, raudteejaamas 44. Rudzienski jaam oli koos Babrujskis asuva jaamaga 1880. aastatel Liibavi–Romno raudteel kõige suurema kaubakäibega raudteejaam.

1938. aastal sai Rudzienskist alev.

 Pilte 

 Tuntud elanikke 
Michaś Čarot – Valgevene luuletaja ja proosakirjanik
Taisa Bondar – Valgevene kirjanik
Valeryj Dajneka – Valgevene laulja
Michaił Zialonkin – Valgevene kunstnik
Chviados Šynkler – Valgevene kirjanik

 Välislingid 

Kategooria:Valgevene alevid
Kategooria:Puchavičy rajoon